الجاتوه ده يا حماعة شفته فى منتدى تانى و جربته لقيته لذيذ جدا و عجب كل الناس اللى داقته    و هو سهل جدا و على فكرة انا مش بكتب اى وصفة غير اما اكون مجرباها بنفسى و عارفة انها كويسة يعنى امان    بس اهم حاجة يا جماعة الالتزام بالمكونات  و طريقة العمل      نيجى للمقادير    كوب سكر  كوب دقيق  كوب زيت  كوب لبن  3 بيضات  3 ملاعق كاكاو خام  باكينج باودر      الطريقة      فى الخلاط نضع السكر و اللبن و الزيت و الكاكاو و نخلط جيدا ( ضرورى يكون فى الخلاط عشان الصوص يبقى سميك )    ثم نحجز كوب من هذا الخليط و الباقى نضع عليه البيض و الفانيليا و نخلط ثم الدقيق و الباكينج باودر و نكمل و نكون    طبعا محضرين القالب بتاعنا و مسخنين الفرن و نضع الكيكة  فى الفرن و بعد النضج نستنى شوية لما تبرد و نفرد عليها كوب الصوص اللى شلناه و نبشر على الوجه شيكولاتة او مكسرات او كومبوت و يوضع فى الثلاجة لمدة ساعتين على الاقل    و بالف هنا و شفا و ما تنسوش تدعولى